Vyhodnotenie medzirezortného pripomienkového konania

Stratégia prevencie kriminality a inej protispoločenskej činnosti na roky 2012 - 2015 

Spôsob pripomienkového konania	8.11.  -  14. 11. 2011 (skrátený postup  z dôvodu potreby prerokovania materiálu pred jeho   predložením vláde SR v Rade vlády SR pre prevenciu kriminality) 	
Počet vznesených pripomienok, z toho zásadných	48 / 20 	
Počet vyhodnotených pripomienok	48	
		
Počet akceptovaných pripomienok, z toho zásadných	37 /18 	
Počet čiastočne akceptovaných pripomienok, z toho zásadných	  3 / 1 	
Počet neakceptovaných pripomienok, z toho zásadných  	  8 / 1 	
		
Rozporové konanie (s kým, kedy, s akým výsledkom)	-	
Počet odstránených pripomienok	-	
Počet neodstránených pripomienok	-	

Sumár vznesených pripomienok podľa subjektov:
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo spravodlivosti Slovenskej republiky 	4 (4o,0z) 	 	 		
2.	Ministerstvo financií Slovenskej republiky 	 	5 (0o,5z) 	 		
3.	Ministerstvo kultúry Slovenskej republiky 	13 (11o,2z) 	 	 	 	
4.	Ministerstvo hospodárstva Slovenskej republiky 	 	 	x 	 	
5.	Ministerstvo dopravy, výstavby a regionálneho rozvoja Slovenskej republiky 	 	 	x 	 	
6.	Ministerstvo pôdohospodárstva a rozvoja vidieka Slovenskej republiky 	1 (0o,1z) 	 	 		
7.	Ministerstvo obrany Slovenskej republiky 	 	 	x 	 	
8.	Ministerstvo zahraničných vecí Slovenskej republiky 	 	 	x 	 	
9.	Ministerstvo práce, sociálnych vecí a rodiny Slovenskej republiky 	15 (5o,10z) 	 	 	 	
10.	Ministerstvo životného prostredia Slovenskej republiky  	 	 	x 	 	
11.	Ministerstvo školstva, vedy, výskumu a športu Slovenskej republiky 	1 (0o,1z) 	 	 	 	
12.	Ministerstvo zdravotníctva Slovenskej republiky 	1 (0o,1z) 	 	 	 	
13.	Úrad vlády Slovenskej republiky 	1 (1o,0z) 	 	 	 	
14.	Štatistický úrad Slovenskej republiky 	2 (2o,0z) 	 	 	 	
15.	Úrad geodézie, kartografie a katastra Slovenskej republiky 	 	 	x 	 	
16.	Národný bezpečnostný úrad 	 	 	 	x 	
17.	Národná banka Slovenska 		 	           x	 	
18.	Podpredseda vlády SR pre ľudské práva a národnostné menšiny 	 	 	x 	 	
19.	Odbor aproximácie práva sekcie vládnej legislatívy Úradu vlády SR 	 	 	 	x 	
20.	Najvyšší kontrolný úrad Slovenskej republiky 	 	 	x 	 	
21.	Najvyšší súd Slovenskej republiky 	 	 	x 	 	
22.	Generálna prokuratúra Slovenskej republiky 	 	 	x 	 	
23.	Združenie miest a obcí Slovenska 	 	 	 	x 	
24.	Únia miest Slovenska 	 	 5(5o,Oz)	 		
25.	Odbor vládnej agendy Úradu vlády 	 	 	 	x 	
26.	Bratislavský samosprávny kraj 	 	 	 	x 	
27.	Nitriansky samosprávny kraj 	 	 	 	x 	
28.	Prešovský samosprávny kraj 	 	 	 	x 	
29.	Trenčiansky samosprávny kraj 	 	 	 	x 	
30.	Trnavský samosprávny kraj 	 	 	x 	 	
31.	Žilinský samosprávny kraj 	 	 	 	x 	
32.	Banskobystrický samosprávny kraj 	 	 	 	x 	
33.	Košický samosprávny kraj 	 	 	 	x 	
34.	Protimonopolný úrad Slovenskej republiky 	 	 	x 	 	
	SPOLU	38 (23o,15z) 	10 (5o,5z) 	13 	11 	

Vyhodnotenie vecných pripomienok je uvedené v tabuľkovej časti:
Subjekt	Číslo pripomienky	Text pripomienky	Typ	Vyh.	Spôsob vyhodnotenia	
Ministerstvo školstva, vedy, výskumu a športu SR	1.		Príloha č.1 
Časť B. Špecifické úlohy ústredných orgánov štátnej správy, str. 4 - Ministerstvo školstva, vedy, výskumu a športu SR. 
Úlohy rezortu MŠVVaŠ SR odporúčame formulovať v súlade s listom ministra školstva, ktorý bol zaslaný dňa 9.9.2011 pod číslom 2011-13207/32257:1-sekr. ministrovi vnútra SR nasledovne: 
1.Metodicky usmerňovať výchovno-vzdelávací proces v oblasti prevencie rizikového správania sa detí a ochrany pred sociálno-patologickými javmi a kriminalitou páchanou na deťoch a mládeži a kriminalitou, páchanou deťmi a mládežou. 
2.Podporovať realizáciu špecifických preventívnych projektov zameraných na zvýšenie bezpečnosti v školách (vrátane dopravnej výchovy), na elimináciu rizikových a nežiaducich javov ako je delikvencia, zvýšená a neprimeraná agresivita, šikanovanie, podpora bezpečného používania internetu, prevencia drogových závislostí, obchodovanie s ľuďmi, prevencia sexuálneho vykorisťovania detí a detskej pornografie, výchovy v rámci školských vzdelávacích programov ako aj prostredníctvom podpory ďalšieho vzdelávania učiteľov v oblasti mediálnej výchovy. 
3.Podporovať konkrétne aktivity v oblasti prevencie rizikového správania a podpory zdravého životného štýlu v rezorte školstva prostredníctvom finančnej podpory projektov škôl a intervenčných programov centier pedagogicko-psychologického poradenstva a prevencie (prevencia drogových závislostí, prevencia obchodovania s ľuďmi prostredníctvom poradenských a intervenčných aktivít, podpora realizácie súboru pedagogických a psychologických opatrení zameraných na redukciu príčin vyvolávajúcich poruchy psychosociálneho vývinu).
4.Vzdelávať pedagogických a nepedagogických zamestnancov škôl a školských zariadení v oblasti prevencie kriminality s využitím výsledkov cielene vykonávaného výskumu motívov a prejavov sociálno-patologického správania detí a mládeže.
5.Podporovať národné a medzinárodné prieskumy a výskumy v danej oblasti. 
6.V nadväznosti na Opčný protokol k Dohovoru o právach dieťaťa, o predaji detí, detskej prostitúcií a detskej pornografii a v súlade s čl. 5 Dohovoru Rady Európy o ochrane detí pred sexuálnym vykorisťovaním a sexuálnym zneužívaním podporiť informovanosť o ochrane a právach detí medzi osobami, ktoré majú pravidelný kontakt s deťmi v oblasti výchovy a vzdelávania.	Z	A	

Úrad vlády SR	2.		k textu materiálu 
na str. 9, v 3. kapitole je potrebné názov kapitoly "Stratégia na roky 2011 - 2015" zmeniť na názov kapitoly "Stratégia na roky 2012 - 2015" 
Odôvodnenie:  Názov predkladaného materiálu je "Stratégia prevencie kriminality a inej protispoločenskej činnosti v Slovenskej republike na roky 2012 - 2015" a úlohy rozpracované pre jednotlivé priority sú rozložené na obdobie rokov 2012 až 2015, nezahŕňajú rok 2011. 	O	A		
Štatistický úrad SR	3.		Materiál 
K bodu 3. Stratégia na roky 2011 – 2015 – odporúčame roky uvedené v názve tohto bodu zosúladiť s rokmi uvedenými v názve celého materiálu. 	O	A		
	4.		Materiál 
K bodom 2.2.2. Páchatelia trestných činov a 2.2.3. Obete trestných činov - pri analýze podielu páchateľov a obetí podľa veku odporúčame doplniť informáciu o podiel sledovaných vekových kohort vo vekovej štruktúre celkovej populácie, teda podiel páchateľov (resp. obetí) vo veku x z celkového počtu páchateľov (resp. obetí) v porovnaní so všeobecným podielom obyvateľov vo veku x z celkovej populácie. Touto cestou by sa zvýraznila špecifickosť sledovaného javu v súvislosti s vybranou vekovou kohortou. Napríklad: „Z hľadiska veku bola v sledovanom období najpočetnejšou skupinou páchateľov veková kategória od 19 do 35 rokov (50%), čo je signifikantne viac ako podiel tejto vekovej kategórie v celkovej populácii (27%.)“. Pri analýze podielu osôb podľa veku totiž situácia nie je taká jednoznačná (ľahko čitateľná) ako pri podiele podľa pohlavia. 	O	N	Páchateľ  a obeť  sú  posudzované  vo vzťahu  k spáchanej  trestnej činnosti  a nie k štruktúre  celkovej populácie.	
Ministerstvo 
kultúry SR	5.		Celý materiál 
Odporúčame, aby materiál prešiel dôslednou jazykovou korektúrou, ktorá odstráni používanie bohemizmov v texte. 	O	A		
	6.		Vlastný materiál 
V časti 1. v druhom riadku prvej vety navrhujeme doplniť za „predstavuje cieľavedomé pôsobenie štátu, vládnych organizácií,” slová "cirkví a náboženských spoločností". 	O	ČA	Text upravený.  Po dohode s MK SR sa z textu vynechávajú náboženské spoločnosti.	
	7.		Vlastný materiál 
V časti 2.2.2. odporúčame v poslednej vete druhého odseku slová „u vekovej kategórie“ nahradiť slovami „vo vekovej kategórii“ a slová „u majetkovej kriminality“ v poslednej vete tretieho odseku nahradiť slovami „v majetkovej kriminalite“.	O	A		
	8.		Vlastný materiál 
V časti 2.4. Primárna prevencia kriminality – navrhujeme doplniť druhú vetu „Zapojenie občanov do aktívneho spôsobu zvyšovania vlastnej bezpečnosti a bezpečnosti svojho okolia.“ 	O	A		
	9.		Vlastný materiál 
V časti 3.2.1 v prvej odrážke navrhujeme doplniť aj o cirkvi a náboženské spoločnosti - „Dobudovať komplexný a koordinovaný systém prevencie kriminality a inej protispoločenskej činnosti štátnymi orgánmi a orgánmi územnej samosprávy v spolupráci s mimovládnymi organizáciami, cirkvami a náboženskými spoločnosťami, vzdelávacími a vedeckými ustanovizňami s podnikateľkou sférou.“ 	O	ČA	Text upravený.  Po dohode s MK  SR sa z textu vynechávajú náboženské spoločnosti.	
	10.		Vlastný materiál 
V časti 3.2.1 v tretej odrážke navrhujeme doplniť – „Podporovať a využívať pôsobenie mimovládnych a cirkevných organizácií v tých oblastiach, kde štátne a samosprávne orgány nemôžu preventívne aktivity zabezpečiť. Ich úloha je významná najmä v oblasti sociálnej prevencie. V spolupráci s orgánmi verejnej a štátnej správy sa podieľajú na plánovaní a realizácií opatrení, na ich vyhodnocovaní a na zvyšovaní kvality a efektivity nimi prevádzkovaných služieb, ktoré sú finančne zabezpečované z verejných zdrojov.“ 	O	A		
	11.		Vlastný materiál 
V časti 3.4 medzi obete navrhujeme doplniť aj osamelo žijúce osoby, cudzincov a príslušníkov náboženských, národnostných a etnických menšín. 	O	A		
	12.		Vlastný materiál 
V časti 3.5 medzi subjekty prevencie kriminality navrhujeme v poslednej odrážke doplniť aj mimovládne organizácie, občianske združenia, neziskové organizácie, cirkvi a náboženské spoločnosti a záujmové skupiny. 	O	A		
	13.		Príloha č. 1 
Priorita č. 1 – zásadne žiadame vypustiť úlohu č. 1 pre Ministerstvo kultúry Slovenskej republiky v znení „Riešiť aktuálne otázky kriminality v oblasti kultúry s dôrazom na ochranu kultúrneho dedičstva a pamiatkového fondu, výchovný vplyv jednotlivých oblastí umenia, kultúry, médií a náboženstiev.“ MK SR nevie identifikovať, čo si MV SR predstavuje pod plnením tejto úlohy, nakoľko jej znenie je príliš vágne. Ministerstvo kultúry Slovenskej republiky na žiadosť Ministerstva vnútra Slovenskej republiky (list č. KM-OPVA1-2011/004620 z 31. augusta 2011) navrhlo úlohy na obdobie rokov 2012 – 2015. Tieto úlohy však MV SR neakceptovalo, hoci boli presne špecifikované a obsahovali konkrétne aktivity, ktoré rezort kultúry realizuje. MK SR do Priority č. 1 navrhlo zaradiť tieto úlohy:
•„Poskytovať súčinnosť Národnej ústredni Interpolu v Bratislave vo veci žiadostí o preverovanie pôvodu zadržaných predmetov kultúrnej hodnoty alebo vo veci pátrania po odcudzených predmetoch kultúrnej hodnoty.“ 
•„Sledovať mediálne výstupy, ktoré môžu propagovať nezákonné konanie, podávať trestné oznámenia, spolupracovať a poskytovať súčinnosť orgánom činným v trestnom konaní.“ 	Z	A		
	14.		Príloha č. 1 - Priorita č. 3 – úlohu č. 1 žiadame pre Ministerstvo kultúry Slovenskej republiky preformulovať nasledovne: 
„Prostredníctvom dotačného systému MK SR podporovať projekty zamerané na prevenciu protispoločenských javov.“ 
V tomto znení je zadanie úlohy korektné a presne špecifikované.  	Z	A		
	15.		Príloha č. 1  - Priorita č. 4. Odporúčame v názve časti „Odporúčania pre územnú samosprávu“ nahradiť veľké písmeno „C” veľkým písmenom „B“ alebo pomenovať jednotlivé časti Priority č. 4 . tak, ako sú pomenované časti predchádzajúcich priorít.	O	A		
	16.		Príloha č. 1 - Priorita č. 4 .V bode 1 časť Ministerstvo kultúry SR žiadame vypustiť slová „Vypracovať zákaz šírenia špecifických titulov“, nakoľko z textu nie je zrejmé, aký typ špecifických titulov sa myslí. Zároveň žiadame slová „rôznych audiovizuálnych programov a iných mediálnych služieb“ nahradiť slovami „audiovizuálnych diel, zvukových záznamov umeleckých výkonov, multimediálnych diel, programov poskytovaných prostredníctvom audiovizuálnej mediálnej služby na požiadanie a programov alebo iných zložiek programovej služby s ohľadom na osobitosti jednotlivých vekových skupín“ a vypustiť slová „a zaviesť jednotný systém označovania diel a programov“, nakoľko jednotný systém označovania, tak diel, zvukových záznamov umeleckého výkonu, ako aj programov, bol v podmienkach SR zavedený v roku 2008 (zákon č. č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) a vyhláška Ministerstva kultúry SR č. 589/2007 Z. z. 	O	A		
	17.		Príloha č. 1 - Priorita č. 4. Žiadame vypustiť celý odsek 2. Zákonná úprava obmedzenia mediálnej komerčnej komunikácie je riešená zákonom č. 308/2000 Z. z. o vysielaní a retransmisii a o zmene zákona č. 195/ 2000 Z. z. o telekomunikáciách v znení neskorších predpisov, prostredníctvom ktorého bola v roku 2009 do právneho poriadku transponovaná smernica Európskeho parlamentu a Rady 2010/13/EU o koordinácii niektorých právnych a správnych predpisov členských štátov upravujúcich poskytovanie audiovizuálnych mediálnych služieb. Takáto úprava je štandardná aj v okolitých členských štátoch. 	O	A		
Ministerstvo práce, sociálnych vecí a rodiny SR	18.		K celému materiálu 
V celom materiáli je potrebné názov Ministerstva práce, sociálnych vecí a rodiny SR uvádzať s čiarkou medzi slovami „práce“ a „sociálnych vecí“. 	O	A		
	19.		K vlastnému materiálu, str. č. 13, kapitola 3.7.1, ods. 2, 1. veta 
Predmetnú vetu je potrebné preformulovať tak, aby z nej nevyplývalo, že Ministerstvo práce, sociálnych vecí a rodiny SR má zriadené pracovisko prevencie kriminality. 
Odôvodnenie: Ministerstvo práce, sociálnych vecí a rodiny SR nemá zriadené pracovisko prevencie kriminality. 	O	A		
	20.		K prílohe č. 1, str. č. 2, úloha MPSVR SR č. 1. 
Zásadne žiadam nahradiť text úlohy č. 1. nasledovne: 
„Riešiť aktuálne otázky prevencie kriminality rizikových skupín obyvateľstva s dôrazom na predchádzanie a riešenie chudoby a sociálneho vylúčenia, na pomoc deťom a ich rodinám, na efektívnosť poskytovaných služieb obetiam násilia prostredníctvom centier krízovej intervencie a poradenských služieb a na zvýšenie efektivity výkonu opatrení sociálnej kurately.“ 
Odôvodnenie:  Text úlohy je potrebné naformulovať v zmysle návrhu MPSVR SR tak, aby jej znenie bolo zrozumiteľné a utvorilo podmienky na jej reálne plnenie. 	Z	A		
	21.		K prílohe č. 1, str. č. 7, úloha MPSVR SR č. 3. 
Zásadne žiadam zmeniť text úlohy č. 3. nasledovne: 
„Náležitú pozornosť venovať deťom premiestňovaným z detských domovov do reedukačných centier, diagnostických centier a liečebno-výchovných sanatórií.“
Odôvodnenie: Text úlohy je potrebné naformulovať v zmysle návrhu MPSVR SR tak, aby jej znenie zodpovedalo skutočne plánovanej úlohe. 	Z	A		
	22.		K prílohe č. 1, str. č. 7, úloha MPSVR SR č. 5. 
Zásadne žiadam zmeniť text úlohy č. 5. nasledovne: 
„Utvárať podmienky na riešenie konfliktných situácií v rámci výkonu opatrení sociálnoprávnej ochrany detí a sociálnej kurately a efektívneho využívania výchovných opatrení.“ 
Odôvodnenie: Vzhľadom na zvolený spôsob formulácií úloh návrhu stratégie (širšie formulácie) je potrebné aj túto úlohu naformulovať rámcovo. 	Z	A		
	23.		K prílohe č. 2, str. č. 1, slabé stránky, bod č. 4. 
V predmetnom bode je potrebné namiesto slova „neprepojenosť“ uviesť „nedostatočná prepojenosť“.  	O	A		
	24.		K prílohe č. 2, SWOT analýza 
Zásadne žiadam, aby v prílohe č. 2 boli uvedené zdroje SWOT analýzy tak, aby bolo zrejmé na základe akých zdrojov boli formulované jednotlivé časti analýzy (napr. ohrozenie, bod 7.) 	Z	A		
	25.		K prílohe č. 2, SWOT analýza, slabé stránky, bod 7 
Z predmetného bodu zásadne žiadam vypustiť „(krízové centrá a resocializačné strediská)“, nakoľko text v zátvorke zužuje problematiku len na niektoré zariadenia sociálnoprávnej ochrany detí a sociálnej kurately bez zrejmých súvislostí. 	Z	A		
	26.		K prílohe č. 3, Priorita č. 1, B. Špecifické úlohy ústredných orgánov štátnej správy, MPSVR SR: úloha č. 3. 
Zásadne žiadam zmeniť text úlohy č. 3. nasledovne: 
„3. Vytvoriť non - stop národnú bezplatnú poradenskú telefónnu linku, ktorá bude zameraná na telefonickú krízovú intervenciu pre ženy a rodiny zažívajúce násilie.“ 
Odôvodnenie: Text úlohy je potrebné naformulovať v zmysle návrhu MPSVR SR tak, aby jej znenie zodpovedalo skutočne plánovanej úlohe	Z	A		
	27.		K priorite č. 3, B. Špecifické úlohy ústredných orgánov štátnej správy, MPSVR SR: úloha č. 1.  
Zásadne žiadam zmeniť text úlohy č. 1. nasledovne: 
„1. Vypracovať koncepciu systematického vzdelávania v oblasti násilia páchaného na ženách (so zreteľom na marginalizované rómske komunity) pre jednotlivé profesijne zamerané odbory na vysokých školách a univerzitách, uvedenú koncepciu overiť v praxi.“ 
Odôvodnenie: Text úlohy je potrebné naformulovať v zmysle návrhu MPSVR SR tak, aby jej znenie zodpovedalo skutočne plánovanej úlohe. 	Z	A		
	28.		K priorite č. 3, B. Špecifické úlohy ústredných orgánov štátnej správy, MPSVR SR: úloha č. 2.  
Zásadne žiadam zmeniť text úlohy č. 2. nasledovne: 
„2. Pripraviť výskum násilia špecificky a viacnásobne ohrozených skupín žien ako aj pripraviť reprezentatívny výskum maskulinity na Slovensku vo vzťahu k násiliu páchaného na ženách (aj so zameraním na marginalizované rómske komunity).“
Odôvodnenie: Text úlohy je potrebné naformulovať v zmysle návrhu MPSVR SR tak, aby jej znenie zodpovedalo skutočne plánovanej úlohe. 	Z	A		
	29.		K prílohe č. 3, oblasť sociálnej prevencie kriminality 
Všeobecne: text v odrážkach je potrebné gramaticky upraviť tak, aby zodpovedal predvetiu. 	O	A		
	30.		K prílohe č. 3, str. č. 1, oblasť sociálnej prevencie kriminality, 3. odrážka 
Zásadne žiadam slová „náhradnou rodinnou a ústavnou výchovou“ nahradiť slovami „výkonom opatrení sociálnoprávnej ochrany detí a sociálnej kurately“ tak, aby text zodpovedal aktuálnej právnej úprave v tejto oblasti. 	Z	A		
	31.		K prílohe č. 3, str. č. 1, oblasť sociálnej prevencie kriminality, 5. Odrážka. V predmetnej odrážke je potrebné namiesto „urovnávanie rodinných konfliktov“ uviesť „riešenie konfliktných situácií v rodine“. 	O	A		
	32.		K prílohe č. 3, str. č. 1, oblasť sociálnej prevencie kriminality, 6. odrážka 
Zásadne žiadam nahradiť text vzhľadom na celkové znenie a podstatu postpenitenciárnej starostlivosti nasledovne: „Osobám v postpenitenciárnej starostlivosti poradenstvom, opatreniami sociálnej kurately, pomocou pri riešení vážnych životných situácií, hľadaní bývania, zamestnania a pod. 	Z	A		
Ministerstvo zdravotníctva SR	33.		K prílohe č. 1 časť Priorita č. 1 bod B.  
K predloženému materiálu „Stratégia prevencie kriminality a inej protispoločenskej činnosti na roky 2012 – 2015“ si Ministerstvo zdravotníctva Slovenskej republiky uplatňuje v rámci medzirezortného pripomienkového konania zásadnú pripomienku: Nesúhlasíme s úlohou pre Ministerstvo zdravotníctva SR uvedenou v prílohe č. 1 časť Priorita č. 1 bod B. Špecifické úlohy ústredných orgánov štátnej správy:
1. Riešiť zriaďovanie a prevádzkovanie protialkoholických záchytných izieb.
Odôvodnenie: Úloha nespadá vecne do oblasti poskytovania zdravotnej starostlivosti a Ministerstvo zdravotníctva SR nemá v rámci svojej rozpočtovej kapitoly možnosť riešiť danú úlohu a podľa doložky vybraných vplyvov uvedeného materiálu nie sú navrhnuté žiadne osobitné finančné prostriedky na tento účel. 	Z	A		
Ministerstvo pôdohospodárstva a rozvoja vidieka SR	34.		V prílohe č. 1 – „Úlohy ústredných orgánov štátnej správy a odporúčania pre vyššie územné celky a obce na roky 2012 -2015 podľa priorít“ v písmene B. Špecifické úlohy ústredných orgánov štátnej správy, pod bodom 2, má Ministerstvo pôdohospodárstva a rozvoja vidieka Slovenskej republiky nasledovnú úlohu:
„Riešiť aktuálne otázky prevencie kriminality v oblasti ochrany životného prostredia s dôrazom na výchovu, vzdelávanie a realizáciu preventívnych aktivít ochrany pred povodňami, ochrany ovzdušia, ekologických aspektov územného plánovania, odpadového hospodárstva ochrany a regulácie obchodu s ohrozenými druhmi voľne žijúcich živočíchov a voľne rastúcich rastlín, regulácia geneticky modifikovaných organizmov“.
Plnenie tejto úlohy nie je v pôsobnosti Ministerstva pôdohospodárstva a rozvoja vidieka SR a preto žiadame úlohu vypustiť.	Z	A		
Ministerstvo 
spravodlivosti SR	35.		Pripomienka 1: všeobecný charakter. V dokumente je charakterizovaný prvý kľúčový termín stratégie: kriminalita, nie však už druhý termín: „iná protispoločenská činnosť“. Navrhujeme do úvodného textu vložiť krátku definíciu tohto pojmu. 	O	A		
	36.		Pripomienka 2: k časti 223.  Obete trestných činov, str. 5V texte sa uvádza: „V oblasti mravnostnej kriminality je podiel žien až 80%“ a nižšie: „Obeťami mravnostnej kriminality boli v prevažnej miere ženy (90%)“.  Navrhujeme zjednotenie čísla percentuálneho zastúpenia žien obetí v mravnostnej kriminalite. 	O	A		
	37.		Pripomienka 3: Návrh dodatku k časti 2. Navrhujeme za bodom 2.7., pred časťou 2.8. „Zhrnutie východísk“ dodať do textu časť „ „Spolupráca subjektov vykonávajúcich úlohy prevencie kriminality v teréne na  regionálnej úrovni – súčasný stav. „	O	A		
	38.		Pripomienka 4: Návrh dodatku v časti 3.6. Priority prevencie kriminality, str.12 V zmysle vyššie uvedeného odôvodnenia navrhujeme v časti 3.6. Priority prevencie kriminality dodanie priority č. 5: „posilnenie spolupráce subjektov vykonávajúcich úlohy prevencie kriminality na regionálnej úrovni v terén	O	N	Priority boli vzaté na vedomie  vládou  SR v Správe o prevencii kriminality za  rok 2010. Spolupráca subjektov vykonávajúcich úlohy prevencie kriminality  vyplýva z § 14 zákona č.583/2008  o prevencii kriminality a inej protispoločenskej činnosti a o zmene a doplnení niektorých zákonov v znení zákona č. 403/2010 Z. z.	
Ministerstvo 
financií SR	39.		K doložke vybraných vplyvov
V predkladacej správe a v prílohe č. 1 sa uvádza, že realizácia úloh vyplývajúca z predloženého materiálu bude financovaná z rozpočtov ústredných orgánov štátnej správy a z finančných prostriedkov EÚ. V doložke vybraných vplyvov v časti 2.1. Zhrnutie vplyvov na rozpočet verejnej správy v návrhu v tabuľke č. 1 žiadam na základe vyššie uvedeného rozčleniť financovanie v členení - štátny rozpočet, prostriedky EÚ a spolufinancovanie. 	Z	A		
	40.		K doložke vybraných vplyvov
Do tabuliek v doložke žiadam doplniť roky, ktorých sa vyčíslené kvantifikácie týkajú	Z	A		
	41.		K doložke vybraných vplyvov
V časti 2.2. Financovanie návrhu v tabuľke č. 2 doložky sa v riadku „Rozpočtovo nekrytý vplyv / úspora“ uvádza kvantifikácia v jednotlivých rokoch s mínusovým znamienkom, čo znamená, že by malo ísť o úsporu. Nakoľko však celkový vplyv na rozpočet verejnej správy je vyšší ako financovanie zabezpečené v rozpočte presne o sumu uvedenú v riadku „Rozpočtovo nekrytý vplyv / úspora“, predpokladám, že sa nejedná o úsporu. Predkladateľ uvádza, že realizácia predloženého návrhu bude zabezpečená v rámci schválených limitov rozpočtov zúčastnených rezortov. Zároveň však v riadku „ostatné zdroje financovania“ uvádza finančné prostriedky, z ktorých nie je jasné, z čoho vyplývajú, čo žiadam jednoznačne špecifikovať. Predložený materiál žiadam jednoznačne zabezpečiť v rámci schválených limitov vládou schváleného rozpočtu verejnej správy na roky 2012 až 2014. Z tohto dôvodu žiadam, aby v riadku „Rozpočtovo nekrytý vplyv / úspora“ boli uvedené nuly, resp. úspora, ak nejakú predkladateľ predpokladá.	Z	A	Text upravený, po dohode s MF SR, finančné prostriedky   MF  SR na plnení úloh  prevencie kriminality  nie sú zahrnuté z dôvodu, že  sú  zahrnuté v Schengenskom  akčnom  pláne a v programe HERCULE II.	
	42.		návrhu uznesenia vlády SR 
Žiadam vypustiť podpredsedu vlády a ministra financií z bodu B. návrhu uznesenia vlády SR, a to z dôvodu, že úlohy v bode B. sú uvedené nejasne a neurčito (úloha B.1.), navrhuje sa nimi plnenie neexistujúcich úloh (B.4.) a zároveň Ministerstvu financií SR nie sú známe materiálne a technické predpoklady pre plnenie úloh uvedených v prílohe č. 1, ktoré sa týkajú Ministerstva financií SR (úlohy B.2. a B.3.). 	Z	N	Na základe prehodnotenia materiálu zo strany MF SR (sekcia daňová a colná), MF SR upustilo od zásadných pripomienok, a to  k návrhu uznesenia, kde sa žiadalo vypustiť podpredsedu vlády a ministra financií z bodu B. a k prílohe č. 1kde sa žiadalo vypustiť úlohy pre MF SR. Po dohode s MF SR sa z prílohy č. 1 vypustili úlohy č. 1 (opatrenie je duplicitné s opatrením zahrnutým v Schengenskom akčnom pláne) a úlohy č. 2 (financovaná z programu HERCULE II).	
	43.		K prílohe č. 1
V nadväznosti na pripomienku k návrhu uznesenia vlády SR žiadam vypustiť úlohy pre Ministerstvo financií SR z Prílohy č.1.	Z	ČA	Na základe prehodnotenia materiálu zo strany MF SR (sekcia daňová a colná), MF SR upustilo od zásadných pripomienok, a to  k návrhu uznesenia, kde sa žiadalo vypustiť podpredsedu vlády a ministra financií z bodu B. a k prílohe č. 1 kde sa žiadalo vypustiť úlohy pre MF SR. Po dohode s MF SR sa z prílohy č. 1 vypustili úloha č. 1 (opatrenie je duplicitné s opatrením zahrnutým v Schengenskom akčnom pláne) a úloha č. 2 (financovaná z programu HERCULE II).	
Únia miest a obcí Slovenska	
     44.
	V samotnom dokumente je príliš veľa „skriptových“ definícií jednotlivých pojmov, ktoré nemajú nijaký vzťah k stratégii na ďalšie obdobie pri predpoklade, že s touto stratégiou budú pracovať ľudia odborne zdatní	O	N	Skriptové definície objasňujú pojmy  na príslušné obdobie, ktoré nie sú vždy známe  najširšej verejnosti, a tej sa stratégia tiež týka. 	
	     45.
	V bode 2.2 a súvisiacich pod bodoch sú podané štatistické prehľady kriminality, ktoré by mali slúžiť ako odrazový mostík pre naplánovanie aktivít v jednotlivých oblastiach preventívnych programov, resp. úloh., ktoré sú rozpracované v prílohách.	O	N	K presne uvedeným zámerom sú uvádzané štatistické údaje. 	
	
  46.	Chýba však prepojenie medzi výsledkami za roky 1997 až 2010 a jednotlivými konkrétnymi špecifickými úlohami.
	O	N	Najaktuálnejšie údaje bude obsahovať  komplexná správa o stratégii prevencie kriminality za rok 2011, ktorá bude spracovaná a predložená na rokovanie vlády v roku 2012.	
	 47.	Vzhľadom na predchádzajúci odsek, by bolo vhodné nečleniť materiál na prílohy – resp. prílohu č. 1 včleniť priamo do materiálu tak, aby po skonštatovaní stávajúceho stavu po jednotlivých oblastiach bola zároveň pričlenená aj vízia na obdobie rokov 2012 až 2015.	O	N	Príloha č. 1 obsahuje úlohy na roky 2012-2015 a má teda vzťah k predpokladaným zámerom na toto obdobie.	
	 48.	Nakoľko ide o materiál s výhľadom na ďalšie roky nie je možné vyšpecifikovať bližšie jednotlivé aktivity zúčastnených strán na projekte, ku ktorým by mohli byť vznesené konkrétne pripomienky	O	N	Konkrétne kroky spôsoby a prístupy, ktoré sa požadujú, budú riešené  v spracovávaných projektoch  a v rozpracovaní Stratégie prevencie kriminality a inej protispoločenskej činnosti na roky 2012-2015.	

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná